સામાન્ય રીતે જેલના કેદીઓની વાત આવે તો નાગરિકોના નાકનું ટેરવું ચડી જાય અને મોટા ભાગે તો કેદીઓથી નાગરિકો અંતર રાખે છે, પરંતુ અમદાવાદમાં તો કેદીઓના હાથે બનેલાં ભજિયાં ખાવા સ્વાદના શોખીનોની રોજેરોજ રીતસરની લાઇન લાગે છે અને ભજિયાં ખાવાના શોખીનો અહીં કેદીઓથી અંતર નથી બનાવતા પણ કેદીઓના હાથે બનેલાં મનલુભાવન ભજિયાં ખાઈને કેદીઓને ‘અંતર’માં વસાવી લે છે અને ટેસ્ટી ભજિયાંનાં વખાણ કરતાં ચૂકતાં નથી.